El Departament d'Agricultura posa en marxa la nova campanya de verema a tot el territori de Catalunya.
Aquests canvis pretenen millorar la traçabilitat i assegurar l'origen del raïm entregat als cellers.
La Llei 15/2002, de 27 de juny, d'Ordenació vitivinícola i el Decret 474/2004, de 28 de desembre, que desenvolupa la Llei 15/2002, contemplen la coexistència de denominacions d'origen que podran sobreposar-se geogràficament sempre que ho autoritzin els consells reguladors de totes les denominacions d'origen afectades, i sempre que el raïm i els vins produïts en una zona protegida compleixin les normes més estrictes de les considerades per les denominacions d'origen que se sobreposin en tot el seu àmbit geogràfic.
Els productors que vulguin produir raïm amb aptitud per a una denominació d'origen, s'han de comprometre a mantenir la qualitat del producte elaborat, a complir tècniques bàsiques per a l'elaboració, a la utilització de les varietats de raïm emparades i a complir els criteris de verema establerts per a cada cas; en definitiva, s'han de comprometre a complir els criteris establerts en el plec de condicions de la DO corresponent.
Formar part com a productor d'una denominació d'origen és una actuació voluntària per part del titular de la parcel·la vitícola.
Les declaracions DUN de nous titulars de parcel·les vitícoles adscrites a una o més DO, poden comportar que l'adscripció de la parcel·la a la DO quedi sense efecte si es dona el cas que aquest nou titular o lliurador de collita no figuri inscrit a la/es DO en qüestió.
Per tant, els nous titulars de parcel·les, abans de l'inici de la campanya de verema, hauran de comprovar la correcta adscripció de les seves parcel·les vitícoles a la/es DO.
Atès que la inscripció a una Denominació d'Origen es realitza des del Consell Regulador de la Denominació d'Origen, s'hauran de posar en contacte amb els corresponents serveis administratius dels Consell/s.
La finalitat de la targeta és millorar i agilitzar la informatització de les entregues de raïm de tots lliuradors/es de collita de Catalunya, que lliuren la seva producció als cellers per facilitar, al final de la campanya, la declaració de collita de raïm.
La targeta vitícola és el document virtual identificat per un codi numèric associat a la persona, sigui física o jurídica, a la qual acredita davant del celler per a poder fer entrega de raïm, amb destinació a la vinificació, procedent de les parcel·les que figuren inscrites al Registre Vitivinícola de Catalunya (RVC).
Mitjançant la targeta, els cellers enregistraran les dades de les pesades, que s'han d'incorporar a l'aplicació informàtica del RVC.
Quan finalitzi la campanya de verema, les pesades incorporades esdevindran la declaració de collita del viticultor/a.
La informació que consta a la targeta és la següent:
A partir de la informació de les parcel·les que té inscrites cada viticultor/a en producció al RVC, es determina el potencial vitícola associat a la targeta vitícola
Atesa la complexitat del territori de Catalunya en què poden conviure fins a 3 denominacions d'origen protegides sobreposades geogràficament, una de les finalitats de la targeta vitícola és garantir la traçabilitat del raïm i millorar el control de les entregues als cellers, de manera què, en el moment de la descàrrega del raïm en el celler, el lliurador haurà d'indicar l'origen del raïm i la possibilitat de destinar la producció, si és el cas, a l'elaboració de vi emparat en una o varies denominacions d'origen
Només es generarà nou codi numèric de targeta vitícola als nous lliuradors de collita de raïm d'enguany.
Per obtenir més informació relacionada amb la targeta vitícola podeu adreçar-vos a: